Diari Oficial de la Generalitat Valenciana


Sumari del DOGV 3088, del 29-09-1997 (1997/10085)

RESOLUCIÓ de 5 de setembre de 1997, de la Universitat Politècnica de València, per la qual es convoca un concurs per a proveir places de professorat universitari.
------------------------------------------------------------------------------------------------------------------------------------------------------------------

### Dades del document

Número de DOGV
:   3088

Data del DOGV
:   29-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10617


Data del document
:   05-09-1997

Organisme emissor
:   Universitat Politècnica de València

Tipus de document
:   Resolució

RESOLUCIÓ de 5 de setembre de 1997, de la Universitat Politècnica de València, per la qual es convoca un concurs per a proveir places de professorat universitari.  
Fent ús de les atribucions que li confereix la Llei Orgànica 11/1983 i l'article 2.4 del Reial Decret 1.888/1984, que regula els concursos per a la provisió de places dels cossos docents universitaris, aquest Rectorat ha resolt convocar un concurs per a proveir les places que s'esmenten en l'annex I d'aquesta resolució, d'acord amb les bases següents:   
Primera  
Aquest concurs es regirà pel que disposa la Llei Orgànica 11/1983, de 25 d'agost (Boletín Oficial del Estado d'1 de setembre); Reial Decret 1.888/1984, de 26 de setembre (Boletín Oficial del Estado de 26 d'octubre), modificat parcialment pel Reial Decret 1.427/1986, de 13 de juny (Boletín Oficial del Estado d'11 de juliol), Ordre de 28 de desembre de 1984 (Boletín Oficial del Estado de 16 de gener de 1995); Decret 145/1985, de 20 de setembre (Diari Oficial de la Generalitat Valenciana de 30 de setembre) pel qual s'aproven els Estatuts de la Universitat Politècnica de València, i en allò no previst per la legislació general de funcionaris que li siga d'aplicació.   
Segona  
Per a ser admés a l'esmentat concurs, caldrà reunir els requisits següents:   
a) Ser espanyol o ciutadà d'algun dels estats membres de la Unió Europea o nacional d'aquells estats al quals en virtut de tractats internacionals celebrats per la Unió Europea i ratificats per Espanya, els siga d'aplicació la lliure circulació de treballadors en els termes que aquesta es trobe definida en el Tractat Constitutiu de la Comunitat Europea.  
Aquells aspirants que no posseïsquen la nacionalitat espanyola hauran d'acreditar un coneixement adequat del castellà. Amb aquest efecte es podrà acreditar de la forma que s'indica en la base novena d'aquesta convocatòria.  
b) Haver fet al 18 anys i no haver complit els 70  
c) No haver estat separat, mitjançant un expedient disciplinari, del servei de l'administració pública, ni trobar-se inhabilitat per sentència ferma per a l'exercici de funcions públiques.  
En al cas dels aspirants que no posseïsquen la nacionalitat espanyola, no estar sotmesos a sanció disciplinària o condemna penal que impedisca en al seu estat, l'accés a la funció pública.  
d) No patir cap malaltia ni defecte físic o psíquic que impedisca l'acompliment de les funcions corresponents a un professor d'universitat.  
La concurrència dels requisits anteriors s'haurà de referir sempre a una data anterior a l'expiració del termini fixat per a sol·licitar la participació en al concurs.  
Tercera  
Hauran de reunir, a més a més, les condicions específiques que s'indiquen en l'article 4, apartats 1 o 2 del Reial Decret 1.888/1984, de 26 de setembre, segons la categoria de la plaça i la classe de concurs.  
Quarta  
Els qui vulguen prendre part en al concurs, hauran de trametre a la corresponent sol·licitud al rector de la Universitat Politècnica de València, per mitjà de qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, en al termini de vint dies hàbils, a partir de la publicació d'aquesta convocatòria en al Boletín Oficial del Estado, mitjançant la instància, segons el model de l'annex número II, degudament emplenada per quadruplicat exemplar, per a cada una de les places que sol·liciten, juntament amb la documentació següent.  
a) Fotocòpia del document nacional d'identitat o passaport. Els candidats que no posseïsquen la nacionalitat espanyola hauran d'aportar, a més a més, un certificat expedit per l'autoritat competent del seu país d'origen que acredite la nacionalitat.  
b) Fotocòpia compulsada del títol acadèmic exigit, que en cas d'haver-se obtingut a l'estranger, haurà de ser homologat a Espanya. Els nacionals de la resta d'estats membres de la Unió Europea hauran d'acreditar que els ha sigut concedit al reconeixement del títol exigit, de conformitat amb el que disposa al Reial Decret 1665/1991, de 25 d'octubre (BOE de 22.11.91)  
c) Certificats on s'acredite al compliment dels requisits acadèmics específics que indica la base tercera per a participar en el concurs.  
d) Resguard que justifique al pagament de 2.500 pessetes en concepte de drets d'examen.  
Cinquena  
Els aspirants hauran de pagar, mitjançant transferència a Bancaixa, sucursal 724, número de compte 27907619820906 Universitat Politècnica de València- Taxes, la quantitat de 2.500 PTA en concepte de drets d'examen, i especificar el nom i els cognoms, número de carnet d'identitat i la plaça a la qual concursen amb la indicació del número. El resguard de la transferència s'haurà d'adjuntar a la sol·licitud que es presente per a participar en el concurs.  
Sisena  
Una vegada acabat el termini de presentació de sol·licituds, el rector de la Universitat Politècnica de València, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa d'admesos i d'exclosos, amb la indicació de les causes de l'exclusió. Contra aquesta resolució que aprova la llista d'admesos i d'exclosos, les persones interessades podran presentar una reclamació davant el rector, en el termini de quinze dies hàbils a comptar des de l'endemà de la notificació de la relació d'admesos i exclosos.  
Setena  
Amb una antelació mínima de quinze dies naturals, el president de la comissió notificarà a tots els aspirants la data , l'hora i el lloc de l'acte de presentació.  
Vuitena  
En l'acte de presentació els concursants hauran d'entregar al president de la comissió la documentació indicada en els articles 9 i 10 del Reial Decret 1.427/1986, que modifica parcialment el Reial Decret 1.888/1984.  
Novena  
La comissió encarregada de resoldre el concurs, en el transcurs de les proves orals, valorarà i tindrà en compte si els aspirants que no posseeixen la nacionalitat espanyola tenen coneixement del castellà.  
Desena  
Els candidats proposats per a la provisió de la plaça hauran de presentar al Registre General de la Universitat Politècnica de València, en el termini de quinze dies hàbils següents a l'acabament de l'actuació de la comissió, per qualsevol dels mitjans assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:   
a) Certificat de naixement expedit pel registre civil corresponent.  
b) Certificat mèdic oficial de no patir cap malaltia ni defecte físic o psíquic que li impedisca l'acompliment de les funcions corresponents a professors d'universitat.  
c) Declaració jurada de no haver estat separat de l'administració pública, en virtut d'expedient disciplinari, i no trobar-se inhabilitat per a l'exercici de la funció pública.  
Els aspirants que no tinguen la nacionalitat espanyola hauran d'acreditar que no estan sotmesos a cap sanció disciplinària o condemna penal que impedisca, en el seu estat, l'accés a la funció pública mitjançant un certificat expedit per les autoritats competents del seu país d'origen.  
Els aspirants espanyols que tinguen la condició de funcionaris de carrera estan exempts de justificar aquests documents i requisits, i han de presentar un certificat del Ministeri o organisme de què depenen, que acredite la seua condició de funcionari i de totes les circumstàncies que consten en el seu full de serveis.  
D'acord amb al Reial Decret 236/1988, de 4 de març, les comissions encarregades de jutjar estan classificades en la categoria primera, segons el que disposa l'article 33.2 i l'annex IV de l'esmentat Reial Decret.  
València, 5 de setembre de 1997.- El rector: Justo Nieto Nieto.  
Annex I  
Titular d'Escola Universitària  
45/97 (Cod.249) Àrea de coneixement: Estadística i Investigació Operativa  
Departament: Estadística i Investigació Operativa  
Perfil docent de la plaça: Estadística I i II. Mètodes Estadístics.  
Centre: Escola Universitària d'Informàtica   
Classe de convocatòria: concurs d'accés  
Nombre de places: 1  
46/97 (Cod. 252) Àrea de coneixement: Estadística i Investigació Operativa  
Departament: Estadística i Investigació Operativa  
Perfil docent de la plaça: Estadística Industrial. Control Estadístic de Qualitat. Gestión de Qualitat  
Centre: Escola Tècnica Superior d'Enginyers Industrials  
Centre: concurs d'accés  
Nombre de places: 1  
47/97 (Cod. 898) Àrea de coneixement: Màquines i Motors Tèrmics  
Departament: Màquines i Motors Tèrmics  
Perfil docent de la plaça: Motors de Combustió.  
Centre: Escola Universitària d'Enginyeria Tècnica Industrial  
Centre: concurs d'accés  
Nombre de places: 1  
48/97 (Cod. 1224) Àrea de coneixement: Química Analítica  
Departament: Química  
Perfil docent de la plaça: Química. Análisi Química  
Centre: Escola Universitària de Gandia  
Centre: concurs d'accés  
Nombre de places: 1  
49/97 (Cod. 1279) Àrea de coneixement: Llenguatges i Sistemes Informàtics  
Departament: Sistemes Informàtics i Computació  
Perfil docent de la plaça: Algorítmica  
Centre: Facultat d' Informàtica  
Centre: concurs d'accés  
Nombre de places: 1  
50/97 (Cod. 1308) Àrea de coneixement: Llenguatges i Sistemes Informàtics  
Departament: Sistemes Informàtics i Computació  
Perfil docent de la plaça: Intel·ligència Artificial  
Centre: Facultat d'Informàtica  
Centre: concurs d'accés  
Nombre de places: 1  
51/97 (Cod. 1406) Àrea de coneixement: Història de l'Art  
Departament: Història de l'Art  
Perfil docent de la plaça: Història de l'Art Valencià III  
Centre: Facultat de Belles Arts  
Centre: concurs d'accés  
Nombre de places: 1